Əbu Rəfi

Əbu Rəfi əl-Kitbi (; ) — Məhəmməd peyğəmbərin səhabələrindən biri. Əbu Rəfinin dəqiq adı məlum deyil. Çox vaxt İbrahim və ya Əsləm adları çəkilir. Digər məlumatlara görə, onun adları Saleh, Əbdürrəhman, Yezid, Sabit və s. olaraq bildirilir. O, Ruveyfi və Bureyx ləqəbləri ilə tanınır.
 Həyatı 
Əbu Rəfi mənşəcə qibti idi. O, Məhəmməd peyğəmbərin əmisi Abbas ibn Əbdülmüttəlibin qulu idi və Peyğəmbərə hədiyyə edildi. Abbas ibn Əbdülmüttəli İslamı qəbul etdikdən sonra Məhəmməd Əbu Rəfini azad edir və cariyəsi Səlma ilə evləndirir. Səlmadan onun Ubeydullah adlı oğlu doğulur. Əbu Rəfi Abbas ibn Əbdülmüttəlibin həyat yoldaşı Ümmül-Fədl ilə birlikdə Məkkədə İslamı qəbul edir. Müsəlman olsa da qul olduğu üçün hicrət edə bilməmişdi.

Əbu Süfyan məkkəlilərin Bədrdə gördükləri məğlubiyyəti təsvir edərək dedi ki, onların yerlə göy arasında dayanan ağ geyinmiş, qara atlı adamlar tərəfindən məğlub edildiklərini söyləyir. Bu əsnada Əbu Rəfi onların mələk olduqlarını iddia etdikdə Əbu Ləhəb tərəfindən döyülür. Əbu Rəfi Mədinəyə Bədrdə əsir düşən Abbas ibn Əbdülmüttəlib üçün fidyə gətirilir. Bədr döyüşündən sonra Məkkəyə köçür və Məhəmməd peyğəmbərə xidmət edir.

Uhud döyüşündə və ondan sonra müsəlmanların müşriklərə qarşı yürüşlərində iştirak etmişdir. Əbu Rəfi zövcəsi Səlma ilə Xeybərə səfərə çıxır. Daha sonra Səlma Məhəmməd peyğəmbərin oğlu İbrahim ibn Məhəmmədin (aprel 630) doğumunda yardımçı olur. Əbu Rəfi Peyğəmbərə oğlu olduğunu dedikdə, ona bir qul hədiyyə verir.

629-cu ilin ümrəsində və Misirin fəthində (639-641) iştirak etmişdir. Hədislər nəql ertmişdir. O, ehtimala görə 655-660-cı illər arasında Kufədə vəfat etmişdir. Əl-Vəqidi Əbu Rəfinin xəlifə Osman ibn Əffanın (ö. 656) öldürülməsindən əvvəl Mədinədə vəfat etdiyini bildirir.ص113 — كتاب الإصابة في تمييز الصحابة — أبو رافع الأنصاري — المكتبة الشاملةص156 — كتاب أسد الغابة في معرفة الصحابة ط العلمية — إبراهيم أبو رافع — المكتبة الشاملة Onun altı övladı olmuşdur: Rəfi, Həsən, Ubeydullah, Mütəmir (Muqirə), Əli və Səlma.

 İstinadlar 

Kateqoriya:Səhabələr
Kateqoriya:Səhabə hədis raviləri